Hifikepunye Pohamba

Hifikepunye Lucas Pohamba (født 18. august 1935 i Okanghudi i Ohangwena i Sørvest-Afrika) var president i republikken Namibia fra 2005 til 2015.

Pohamba tilhører South-West Africa People's Organisation (SWAPO). Han vant presidentvalget i 2004 med 76,44 % av stemmene, mot 7,28 % for den fremste konkurrenten, Ben Ulenga. Pohamba har også vært president i SWAPO fra november 2007. Han tok over fra Namibias frigjøringsleder Sam Nujoma, som landets andre president etter selvstendigheten.

I november 2014 ble Hage Geingob valgt til å etterfølge Pohamba i presidentvervet.

Pohamba ble tildelt Mo Ibrahim-prisen for 2014.

Referanser 

Namibiske presidenter
Fødsler i 1935
Mottagere av Mo Ibrahim-prisen
Personer fra Ohangwena